Eftermiddagsdamerne, Sydsjællands Golfklub Mogenstrup

**Generalforsamling**

**Onsdag den 30. september 2020 kl. 19.00**

Til stede var 36 medlemmer, heraf 5 bestyrelsesmedlemmer: Helle Pedersen, Susanne Smith(SS), Michaela Uldall, Lotte Sønderstgård(LS) og Annette Tofting

**Dagsorden**

**Punkt 1:**        Valg af dirigent

Ilse Nielsen(IN) blev valgt til dirigent – IN konstaterede at generalforsamlingen var lovligt indkaldt i henhold til vedtægterne.

**Punkt 2:**        Bestyrelsens årsberetning af formand Helle Bennebo

LS læste formandens beretning:

Kalenderåret 2020 har stået i Coronaens tegn, og det har naturligvis også haft stor betydning for vores golfsæson.

I Eftermiddagsdamernes bestyrelse valgte vi at udskyde sæsonstart til juni måned, hvor vi mente, det var forsvarligt og fair for alle at starte op. Om det skulle være sket før, er der sikkert mange holdninger og meninger om, og i bestyrelsen syntes vi, det var en svær og ukendt situation at stå i. Vi mener stadig, at vi gjorde det rigtige.

**Medlemstal**

Igen i år har vi haft lidt tilbagegang. Fra 53 medlemmer i 2019 til 51 medlemmer i år. Nye spillere har heldigvis meldt sig ind – og det er vi glade for.

**Spilletider**

Vi har også i år beholdt samme fortrinsret som tidligere nemlig fra kl. ca 13:30 til lidt over 16.

**Selve sæsonen - gunstarter**

Som nævnt kom vores sæson senere i gang, hvilket betød at vi ud over almindelige damedage, også missede 2 gunstarter. Men jeg er sikker på, at der alligevel blev spillet en masse golf i mindre grupper inden vi startede fælles op i juni.

* Første gunstart blev således afviklet den 10. juni med 18 hullers åbningsmatch – Sponsor var **Løve Apoteket**
* Den 1. juli blev der spillet om Sølvpokalen, som vi nu både har gjort til en individuel match samt til en match med skjult makker. **Cassiopeia** var vanen trosponsor
* Flagene blev sat den 5. august til Flagmatchen, hvor **Børge Jakobsen** var sponsor
* For 2. gang i dameklubbens levetid var der Eclectic Finale, som i år var den 18. september. Her blev de bedst placerede sendt ud i førerbolde, så man kunne følge og måske overhale sine nærmeste modstandere. Ud over den individuelle match var det også en holdmatch. **Dameklubben** stod selv for præmierne til denne gunstart.
* Afslutningsmatchen er netop spillet over 9 huller som Texas Scramble. Her var **Dagli’ Brugsen, Mogenstrup** sponsor
* Tættest-på sponsor har hver gang været **Blomster Bek**, **Frisør A.P Design**, **Nordtex** og **Cafe Kilden v/Anders**
* Vores eclectic er sponseret af **Proshoppen v/Claus Thane og os selv**

KÆMPE TAK til alle vores sponsorer – husk at støtte dem alle!

**Oktober og juleafslutning**

Den kommende måned spiller vi fortsat om onsdagen, men uden fortrinsret. Det er en 9 hullers turnering og præmier uddeles til julefrokosten. Julefrokosten står Eva Heikamp og Dorthe Olsen for – de bestemmer ligeledes datoen for arrangementet.

**Andre begivenheder i sæsonens løb**

* Årets udflugt blev ændret grundet COVID-19, så i stedet for en weekendtur til Møn, blev det i stedet til en søndagstur den 20. juni. Tak til arrangørerne som måtte ændre planerne, men alligevel holdt fast i udflugten.
* I forhold til vores venskabsmatch er 3 kløveret blevet ændret, da Skjoldenæsholm ikke længere eksisterer som golfklub. Mange af damespillerne er bl.a. flyttet til Skovbo. Vi tog fat i Næstved, som nu er blevet en del af vores venskabsmatch.

Værten i år var Skovbo, som tog i mod 62 golfere den 26. august hvoraf 24 var fra os. Der var 8-10 spillere fra Næstved og resten var fra Skovbo.

Næstved blev nr. 3, og så var der ellers hård kamp om første pladsen. Heldigvis trak vi det længste strå og vandt pokalen.

* Solheim Cup blev afholdt for 4. år i træk. Denne gang den 28. august (altid sidste fredag i august). Der spilles hulspil i 12 singler, og det er heldigvis ikke svært at finde spillere til denne match. Vi lagde bane til og vandt. Caféen sørgede for lækker mad.

**Golfbox**

2. år med Golfbox er gået noget bedre end 1 år. Der har været små forglemmelser, men alt i alt kører det fint. Så vi er meget fortrøstningsfulde i forhold til fremtiden med Golfbox.

**Tak for godt samarbejde**

* Café Kilden har sørget for god mad til alle vores gunstarter. Som I ved, fik caféen ny forpagter i starten af sæsonen og samarbejdet med Anders kører upåklageligt. Tak Anders!
* Vores eget sekretariat er også altid søde til at være behjælpelige, så også tak til dem.

Tak for denne sæson – jeg håber at se jer alle igen til næste år

**Punkt 3:** Fremlæggelse af revideret årsregnskab

Kasserer SS gennemgik regnskabet og bemærkede, at der er et underskud på kr. 4.437,55, som bl.a. skyldtes nedsat kontingent, lidt færre medlemmer end sidste år, øget udgift til præmier, samt bankgebyr, som vi ikke kan undgå.

**Punkt 4:** Forelæggelse af budget og fastsættelse af kontingent

Kasserer SS gennemgik budgettet for næste sæson med uændret kontingent, og det blev godkendt. Bestyrelsen er fortsat fritaget for kontingent.

**Punkt 5:**        Behandling af forslag fra bestyrelsen

Ingen indkomne forslag

**Punkt 6:** Behandling af indkomne forslag fra medlemmerne

Ingen indkomne forslag.

**Punkt 7:**        Valg af bestyrelsesmedlemmer for en toårig periode – på valg var:

* Sus Smith ønskede ikke genvalg og blev takket for sin indsats
* Lotte Sønderstgård modtog genvalg
* Annette Tofting modtog genvalg
* Dorthe Olsen blev valgt som nyt medlem – foreslået af bestyrelsen

Bestyrelsen konstituerer sig selv ved første bestyrelsesmøde i 2021.

**Punkt 8:**Valg af revisor for en etårig periode

Ilse Nielsen modtog genvalg

**Punkt 9:**        Eventuelt

LS: Efterårsturneringen er snarest klar i Golfbox – husk: fremover har vi ikke fortrinsret om onsdagen.

Præmier for turneringen uddeles ved Julefrokosten.

Eva og Dorthe arrangerer julefrokost d. 7. nov. 2020 med gunstart kl. 11.00

Tilmelding foregår på Golfbox

Nærmere info kommer senere – alle medlemmer af Eftermiddagsdamerne er velkomne.

Gitte Demant foreslog at vi skiftede navn til ”Dameklubben”, da der ikke længere var grund til det lidt tunge ”Eftermiddagsdamerne”, efter at ”Formiddagsdamerne” nu var blevet til ”SeniorDamer”

Lise Lodal gav klart udtryk for, at hun syntes om ideen, Eva var ikke umiddelbart for et navneskifte og Lene Stenbek gav udtryk for, at det kunne virke positivt/fremmende for vores synlighed, som dameklub.

Helle Larsen foreslog at vi skulle være mere aktive i Eftermiddagsdamerne i f.eks. begynderudvalget, så vi dermed kunne blive mere synlige for nye medlemmer

Eva foreslog(ligesom tidligere på året) at vi inviterer Klub 36´s medlemmer til at være med til gunstart, så de bliver opmærksomme på os og forhåbentlig melder sig ind, når de er parate til 18 hullers turnering.

Marianne forslog, at vi kunne lave en ”flyer” til opslagstavlen (vores egen og begyndernes), som fortalte om os, og hvem man skulle kontakte for at prøve en runde/melde sig ind

Eva og Dorthe havde tilbudt deres hjælp hos begynderne og brugt et par eftermiddagsdage på det inden sæsonstart, men der var ikke behov for deres hjælp ved f.eks. Golfens Dag

Dorthe efterlyste, hvordan vi får en bedre kobling mellem de frivillige kræfter og klubben…..

Inge-Lise mente, at det var vores ansvar at invitere Klub 36 medlemmer til at prøvespille hos os, i stedet for at satse på, at de kommer af sig selv.

Ilse mente, at det ville være en god ide, at få kontakt til de personer, som leder/står for begynderne

Helle Pedersen foreslog, at vi alle kunne tage Klub 36 medlemmer med ud og prøvespille

Asta gav udtryk for, at det var en lidt flad fornemmelse at vinde Sølvpokalen – LS nævnte at det var derfor at vi havde lavet en match man kunne vinde præmier i, men at vi kunne tage det med sølvpokal og præmier op til revision

Eva underede sig over, at man ikke kunne tilmelde sig alle matcher i starten af året -LS forklarede at tilmelding til gunstarter først åbner 14 dage før

Lise syntes ikke om Eclecticfinalen, da den kun var sjov/spændende for de spillere, som lå i toppen på brutto/netto rækkerne – hvorfor var der ikke individuelle præmier, som på de alm. Onsdage?

LS svarede at der var lavet en hold match til eclecticfinalen, så der netop var noget for alle at spille om.

Gitte Spenner syntes at skjult makkermatch er pjattet

Janne syntes det er en god ide med skjult makkermatch

Herefter var der ikke yderligere kommentarer og generalforsamlingen blev afsluttet.

Næstved d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Helle Bennebo dirigent Ilse Nielsen